GiliGold/VAD_KnessetCorpus huggingface dataset:
אורית פרקש הכהן:       אני רוצה להגיד מילה על החשיבות של העיתוי בו את מתמודדת לתפקיד
אורית פרקש הכהן:  לצערי, אנחנו נמצאים בתוקפה שבה הרבה מאוד מהמסרים הציבוריים הנכונים נמצאים תחת מתקפה – אם זה בתחום המשפט, אם זה בתחום הביטחון, אם זה בתחום המדיני, ואם זה בהחלט בתחום של השוויון המגדרי
אורית פרקש הכהן:  אנחנו רואים את פניה של הכנסת, אנחנו רואים את מספר השרות בממשלה, אנחנו רואים את מספר המנכ"ליות
אורית פרקש הכהן:       אני רוצה לחזק אותך לתפקיד החשוב הזה ולכך שאת תשמשי קול אמיץ וברור בנושא הזה
אורית פרקש הכהן:  אני לרשותך, תמיד תזמינו אותנו גם לסיורים ,גם מי שלא חבר, אנחנו נגיע ונתמוך
אורית פרקש הכהן:  בהצלחה רבה פנינה, את תעשי עבודה נהדרת
פנינה תמנו:       חבר הכנסת פורר, מי שישב בוועדה הזאת כיושב-ראש במשך תקופה ארוכה
פנינה תמנו:  אני זוכרת את התקופה שמינו אותך וכולנו הסתכלנו: מה, לא מצאו את אחת הנשים המצוינות כאן בכנסת? אחרי דקה של מחשבה כזאת, מיד התחלפה המחשבה בעובדה, שכמו שאמרתי קודם כולנו צריכים להיות מגויסים למאבק הזה
פנינה תמנו:  היית יושב-ראש ועדה מצוין - -
אליהו מרידור: האוטופיה באמת תהיה כשהנשים יהיו שרות ביטחון והגברים יעמדו בראש הוועדה הזאת
פנינה תמנו: חד-משמעית
פנינה תמנו:       - - ועשית את התפקיד בצורה מצוינת, צפה לחפיפה, אני אגיע אליך לחפיפה
פנינה תמנו:  בבקשה
עודד פורר: תודה רבה, חברת הכנסת תמנו שטה, אני בסך הכול אפילו מרגיש מתרגש באופן אישי במעמד הזה, אחרי שעמדתי בראשות הוועדה – אמנם לא תקופה ארוכה, כי היתה קדנציה יחסית קצרה
עודד פורר:  אני מאחל גם לך וגם לי שהקדנציות שלנו יהיו קצרות פה, אבל זה ממניעים אחרים
עודד פורר:       לעניין הקדנציה, זה לא משנה כמה זמן יהיה לנו
עודד פורר:  אין לי ספק שהוועדה זוכה פה ביושבת-ראש, שתילחם באפן חסר תקדים על קידום מעמד האישה ועל השוויון המגדרי, ואמרתי את זה כשמוניתי, ואני אומר את זה בכל מקום, כי אני חושב שזה אולי האתגר הכי גדול, זה לא עניינן של נשים בלבד קידום מעמד האישה, זה עניינה של כל החברה הישראלית
עודד פורר:       את הולכת להתמודד פה עם בעיות, שאני לא נדרשתי להן, כי פצצות המצרר שמאיימות היום על  השוויון המגדרי ועל מעמד האישה במדינת ישראל, מרחפות מעלינו
עודד פורר:  ואם מישהו חושב שהשינוי המשטרי, כפי שנאמר, אני רואה מה מתכננים פה במערכת המשפט, שהוא לא יפגע דווקא בקבוצה הזו ובאוכלוסייה, הוא טועה
עודד פורר:       כשאני שירתי כמפקד דבור בחיל הים, לא היו עדיין נשים בחיל הים ולא היו מפקדות דבורה
עודד פורר:  וכשהדרכתי קורס חובלים, כבר היתה חניכה בקורס, והיום כבר יש מפקדות כלי שיט ואת ספינת הטילים שקיבל חיל הים, היא כבר נבנתה באופן כזה שמאפשר שירות של נשים, ושר הביטחון לשעבר בוודאי יידע להעיד עד כמה הדבר הזה הוסיף לביטחונה של מדינת ישראל
עודד פורר:  ואם לא היה בג"צ אליס מילר, כל זה לא היה קורה, כל זה לא היה נפרץ ותקרת הזכוכית הזאת לא היתה נשברת
עודד פורר:       אז כל מערכת צריך לבקר וכל מערכת צריך לתקן, וגם במערכת המשפט יש דברים שצריך לתקן ודברים שצריך לעשות, אבל הניסיון הזה לחרב את היכולת לשבור תקרות זכוכית – זה חלק מתפקידו של בית המשפט העליון, כדי לדאוג בדיוק לקבוצות האלה, שפתאום מגיע רוב ואומר: 61 הצבעות יגידו שלא צריך, אז לא צריך, אז אין בעיה
עודד פורר:       דווקא פה צפויה לך משימה לא פשוטה, חשובה מאין כמוה
עודד פורר:  אנחנו שותפים ונעזור בכל דבר שיהיה
עודד פורר:  בוודאי כשאני מסתכל על שתי הוועדות כוועדות, גם בוועדת העלייה והקליטה הסוגיה הזאת של מעמד האישה היא משמעותית, ואולי נמצא את הדרך גם לשתף פעולה באופן רשמי
פנינה תמנו:      תודה שהצטרפת אלינו יושב-ראש ועדת החינוך, יוסף טייב בבקשה
יוסף טייב: ברשות גם שר הביטחון היוצא, שר המשפטים היוצא, שר החקלאות היוצא, שר השיכון היוצא ושרת הקליטה
עודד פורר: אתה גם יכול להוסיף גם שר הנגב והגליל היוצא
אליהו מרידור: יוסף היקר, אנחנו קבענו שנשתדל להשאיר את העקיצות הפוליטיות, לא צריך לזרוק מלח כל היום, הם יצאו, הם כמעט כבר שכחו שהם היו
פנינה תמנו: שתדעו, אם אתם הגעתם לפתיחה, זה מחייב אתכם לאורך כל הקדנציה להיות פה פעילים
זאב אלקין: חבר הכנסת רביבו, הרי אתה יודע כרוח האמירה של רבי עקיבא, דווקא כשאומרים לך השר היוצא, אתה מבין שמתחילה הספירה לזה שתיכנס רק כי מי שבא אחריך גם ייצא, אז זה בסדר
אליהו מרידור: טוב, דרכו של עולם
יוסף טייב: רבובו, אתה תלמד להבין שאצלי אין עקיצות
יוסף טייב:  הפוך, אמרתי את זה מתוך כיבוד והערכה
יוסף טייב:       גברתי היושבת בראש, אני רוצה לומר לך שבשנתיים ו-שאני בכנסת, ואנחנו מדברים על שלוש קדנציות בשלוש שנים, אני לא הייתי בקשר עם הרבה שרים, אבל פתחתי את הדלת; נושא העלייה והקליטה הוא לדעתי הנושא החשוב ביותר במשכן
יוסף טייב:  יושב פה עכשיו יושב-ראש ועדת הקליטה, וכמו שהוא אמר, מדובר בוועדה הציונית ואולי היחידה פה בכנסת
יוסף טייב:  עשית עבודה נהדרת כשרת הקליטה, ואין לי ספק שתעשי עבודה עוד יותר טובה בוועדה
יוסף טייב:  אני כיושב-ראש ועדת חינוך, אין לי ספק שאנחנו נעבוד יחד יד ביד, אופוזיציה וקואליציה, ושנביא סוף סוף ליציבות ולשיח אמיתי, פורה, מכבד
יוסף טייב:  אידיאולוגיות, אנחנו יכולים  לחלוק, אנחנו בוודאי לא נסכים על כל דבר, אבל בסוף ידענו במשך השנים להוביל שיח מכבד והבאנו גם תוצאות
יוסף טייב:  אין לי ספק שאם נמשיך בדרך הזאת, בממלכתיות, בכבוד הדדי, אנחנו נביא אולי בשורה גם לילדי ישראל וגם לאזרחי ישראל, שאפשר לחלוק ואפשר לחשוב אחרת, אבל אנחנו עם אחד
פנינה תמנו: אנחנו חייבים להביא את הבשורה ולהתחיל מהילדים
יוסף טייב: אז אני מאחל לך בהצלחה
פנינה תמנו:  בהזדמנות הזאת בהצלחה גם לך, אתה יושב-ראש ועדה, אולי אחת החשובות ביותר, החשובה
פנינה תמנו:  אין לי ספק שאנחנו נתחיל גם משם בכל מה שקשור לזכויות נשים ושוויון מגדרי, זה מתחיל בחינוך לגיל הרך, לא יותר
פנינה תמנו:       תודה רבה לכולכם, תודה שכיבדתם אותנו
פנינה תמנו:           אני נועלת את הישיבה
פנינה תמנו: בוקר טוב לחברי הכנסת, בוקר טוב לנציגי משרד הבריאות, לעדות שהגיעו לכאן ולכל מי שעוסק בעניין
פנינה תמנו:  אנחנו מתכנסים הבוקר, אחרי שב-7 לינואר הנחה משרד הבריאות להשהות ביצוע ניתוח קיסרי צרפתי בכל בתי החולים בישראל וזאת לצורך בחינת ההשלכות הרפואיות של השימוש המוגבר בניתוח הנ"ל
פנינה תמנו:       אסב את תשומת לבכם לכך שיש מאות נשים שנמצאות כרגע במצוקה אדירה אל מול החלטת משרד הבריאות
פנינה תמנו:  נחשפתי לסוגיה, כאישה, כיושבת-ראש הוועדה וגם כמי שמאמינה בבחירתן של נשים על גופן, על הדרך בה הן תלדנה, לדעתי זה מסב אי נוחות מאוד גדולה
פנינה תמנו:       לצד זה אומר שאני רוצה שהדיון יהיה דיון ענייני, דיון שנשמע בו עדויות, נשמע את כל הצדדים, כמובן גם את משרד הבריאות
פנינה תמנו:  הרצון שלי שהדיון הזה יהיה בסוף אופרטיבי, המטרה היא לא לקיים את הדיון לשם הדיון
פנינה תמנו:  הוועדה הזו היא ועדה שכל מטרתה להגן על זכויות נשים במדינת ישראל, כמובן עם האיזונים הנדרשים, לעיתים יש התנגשויות לכאן ולכאן, אך אנחנו רוצים לוודא שההחלטה נלקחה בסבירות ואם היא לא נלקחה בסבירות, זה בסדר, לומר "מודה ועוזב ירוחם"
פנינה תמנו:  מאות הנשים שבחרו ללכת למסלול של ניתוח קיסרי צרפתי כרגע נמצאות במצוקה גדולה, גם בשל ההליך הפרוצדוראלי בו נלקחה החלטה, שללא ספק מעלה תהיות
פנינה תמנו:  הייתי רוצה להתחיל בשמיעה של עדויות של נשים
פנינה תמנו:  רונה יניב, בבקשה
רונה יניב-ארון: שמי רונה יניב-ארון, בת 43, אמא לליאור ומיכאל, נשואה לג'רמי
רונה יניב-ארון:  בעלת תואר ראשון בתקשורת מאוניברסיטה בניו-יורק
רונה יניב-ארון:  בוגרת מסלול קארמה תרפיה בישראל ומגיעה לוועדה כאישה שחוותה על בשרה את ההבדלים בין ניתוח קיסרי רגיל לניתוח קיסרי צרפתי
רונה יניב-ארון:       חברת הכנסת תמנו, חשוב לי לומר לך כאישה לאישה, תודה מעומק הלב שאת רואה אותי
רונה יניב-ארון:  לא רק קיסרי, לא רק רופא ולא רק תינוק, אותי כאישה האחראית על הגוף שלי
רונה יניב-ארון:  היכולת שלי לבחור באיזה דרך אני רוצה להביא חיים לעולם שינתה את חיי
רונה יניב-ארון:  אני מאמינה שנס הלידה הוא חלק ממעגל החיים, אבל היכולת שלי להחלים מהטראומה שאני עברתי בקיסרי רגיל ולגעת שאני עשוה בחירה מודעת ומשכילה בקיסרי צרפתי, הייתה משנת חיים עבורי
רונה יניב-ארון:       מדברים הרבה בשבועות האחרונים על הנושא הקוסמטי, על הצלקת וכו', אני לא שומעת הרבה אנשים שמדברים על הצלקת הפנימית שנשארת אצל אישה שעוברת טראומה של קיסרי רגיל
רונה יניב-ארון:  איש לא פונה אליה בחדר הלידה, איש לא יודע את שמה, שקושרים אותה למיטה ולא טורחים להסביר לה מה קורה בגוף שלה
רונה יניב-ארון:  האם אי פעם מישהו אמר לי שהולכים להוציא את הרחם שלי מחוץ לגוף במהלך הניתוח? הייתי חותמת על דבר כזה? האם יכול להיות שאני חותמת על טפסים, בשיא ההורמונים ואומרת אם אני רוצה שיסגרו אותי בסיכות או בדבק, כשאני לא מבינה את ההשלכה הרפואית של כך? אז באים ומדברים אתי על שקיפות?     אני עברתי דיכאון כבד אחרי לידה, בגלל שהיה לי ניתוק מהילד שלי, ניתוק מחוויית הלידה וניתוק מכל הדבר הזה שהייתי אמורה לחגוג בו את נס החיים, היה לי ברור, בשיא מגפת הקורונה, אחרי טיפולי פוריות קשים, שכשהריתי, אני אבחר אחרת ואני אבחר גם בעצמי
רונה יניב-ארון:  כי כשאני אהיה אמא טובה, אני אוכל להעניק חיים למשפחה שלי וחוויה מתקנת גם לבעלי, שניתנה לו הזכות להיות חלק בלתי נפרד מהתהליך הזה של יצירת משפחה, לא רק הבאת חיים לעולם
רונה יניב-ארון:      שמעתי על הניתוח הקיסרי צרפתי
רונה יניב-ארון:  חקרתי אותו
רונה יניב-ארון:  הגעתי לדר' הנדלר, שמעתי את כל האמת
רונה יניב-ארון:  עברתי מצגת מאוד מפורטת, כולל השימוש בכפות ולא במלקחיים, כולל השימוש במכשירים אחרים וכולל כל בן אדם שהולך להיות אתי בחדר
רונה יניב-ארון:  קבלתי תצוגה מוקדמת מה אני עוברת לעבור, מה הגוף שלי הולך לעבור
רונה יניב-ארון:  עברתי אימון על ידי סיוון נבות איך אני משתמשת במנשפית כדי לקחת חלק פעיל בלידה, מה שנמנע ממני בחוויה הקודמת
רונה יניב-ארון:  בעלי הורשה להיכנס לחדר הלידה יחד אתי מהרגע הראשון
רונה יניב-ארון:  טווח הלידה לוקח יותר זמן כי מדובר בתפרים תת עוריים רגישים שלא פוגעים ברקמות השריר שלי, כדי שאוכל לתפקד
רונה יניב-ארון:  התינוק לא נלקח ממני רגע אחרי שהגיח לאוויר, אלא יש לי אפשרות לחיבור מעור לעור, להנקה, מה שנמנע ממני בפעם הראשונה
רונה יניב-ארון:  הייתי בהתאוששות של חמש שעות בהם לא ראיתי ילד, לא יכולתי להניק, סבלתי מכאבים, לא יכולתי לקום, לשבת, להתקלח
רונה יניב-ארון:  הייתי זקוקה בעצמי למישהו שיסעד אותי 24 שעות ביממה
רונה יניב-ארון:  איך יכולתי לטפל בילד?     כאן, בשיא הקורונה, אני נוסעת לנצרת, שהיא עיר אדומה בסגר וכולם חושבים שהשתגעתי
רונה יניב-ארון:  אני שולחת את בעלי הביתה שלוש שעות אחרי לידה ואני אומרת לו שאני בסדר
רונה יניב-ארון:  יש לי ילד, אני יכולה לקום, להתקלח, לא פגעו לי בשלפוחית השתן כי לא הכניסו לי קטטר
פנינה תמנו: הסבירו לך את כל התהליך? ועשו לך גילוי מידע בכל מה שקשור בסיבוכים שעלולים להיות?
רונה יניב-ארון: חד משמעית
רונה יניב-ארון:  קיבלתי החלטה מושכלת, מובנת וקיבלתי אותה יחד עם בן הזוג שלי כהחלטה של משפחה שהולכת ליצור תא משפחתי ביחד
רונה יניב-ארון:  גם בעלי עבר חוויה מתקנת כשהוא נכח אתי בחדר הלידה ואמר לי שלא ראה אותי מפורקת קשורה למיטה ודבר שני, ראה אישה מתפקדת, אמא מניקה, מתלבשת לבד, פעילה, אקטיבית
רונה יניב-ארון:  חזרתי לילד בן שנתיים ותוך שלושה ימים ישבתי בישיבה מזרחית על הרצפה
רונה יניב-ארון:  לא הבנתי איך הגעתי לגובה הזה, איך פיזית אני מסוגלת לעזות דברים ששה שבועות אחרי הניתוח הקודם לא יכולתי
פנינה תמנו: כמה זמן עבר מאז?
רונה יניב-ארון: שנתיים
פנינה תמנו: למה את כאן היום?
רונה יניב-ארון: אני כאן כי אני רוצה לדבר את קולן של הנשים שלא נשמע
רונה יניב-ארון:  אני סיימתי ללדת, הגעתי לכאן עם כוח עצום של נשים שעומדות מאחורי, שנאבקות כדי לקבל חזרה את הזכות לבחור
רונה יניב-ארון:  כל אחת את מה שנכון לה
רונה יניב-ארון:  אין לי ולו דבר אחד רע להגיד על כך או על כך
רונה יניב-ארון:  שכל אחת תבחר מה שנכון עבורה
פנינה תמנו: תודה רונה
פנינה תמנו:  חברת הכנסת אימאן ח'טיב יאסין, בבקשה
אימאן ח'טיב יאסין: בוקר טוב כבוד היושבת-ראש, חברי הוועדה
אימאן ח'טיב יאסין:  ברכה לדר' ג'ים על העבודה העצומה והמבורכת שאתה עושה למען כלל הנשים
פנינה תמנו: אני רק אגיד ש ג'ים הוא מנהל מערך נשים ויולדות בבית החולים האנגלי בנצרת
אימאן ח'טיב יאסין: גם כאישה, גם כאמא וגם כסבתא טרייה שליוותה את הבת שלה בשנה האחרונה וחוותה מקרוב מאוד, הייתי צמודה אליה בשלושת הימים האחרונים בבית החולים, כך שאני יכולה לדבר בשם הנשים ועל הכאב העצום שאנחנו הנשים חוות גם בתהליך הלידה וגם בתהליך ההיריון
אימאן ח'טיב יאסין:  אני שמחה על הדברים שהבאת ואת הקול שהבאת, אבל אני רוצה להביא את הקול של שאר הנשים שאין להם את הזכות, היכולת והפריבילגיה ללדת בניתוח קיסרי צרפתי
פנינה תמנו: שזו שאלה אחרת, האם הניתוח הזה צריך להיות מסובסד כדי שלא יהיה רק מנת חלקן של נשים שיכולות לאפשר את זה לעצמן, כי ממה שקיבלנו זה עולה בין 15,000 ל- 20,000 שקלים
אימאן ח'טיב יאסין: בדיוק
אימאן ח'טיב יאסין:  אם נתחיל בסוגיה של הניתוח עצמו, אם זה נעשה במקום ועם הרופא המתאים והצוות הרפואי הנכון, אז אחלה, אחר כך נגיע לסוגיה של הסבסוד ואם זה טוב לנשים, אז למה שזה לא יהיה מסובסד ובסל של משרד הבריאות?     דבר שני, בדקתי וקראתי שישנם סיבוכים, שעושים את הניתוחים כמו שוק, חמישה ששה ניתוחים ביום אחד כאילו שהעניין נהיה רק כסף
אימאן ח'טיב יאסין:  אנחנו יודעים שהיו סיבוכים של 8% מהלידות האחרונות בלידה כזאת
פנינה תמנו: את מדברת על הניתוח הקיסרי הרגיל או הקיסרי הצרפתי?
אימאן ח'טיב יאסין: הקיסרי הצרפתי
פנינה תמנו: כרגע אין לי נתונים כאלה
אימאן ח'טיב יאסין: הצרפתי
אימאן ח'טיב יאסין:  כדאי לבדוק את הנושא, ללכת לאיגוד הגניקולוגים ולבקש נתונים
אימאן ח'טיב יאסין:  לפני שנתיים היה אחד המקרים הכי קשים בבית חולים בני ציון בחיפה שנולד תינוק משותק לגמרי
פנינה תמנו: נאמר לי שזה לא היה ניתוח קיסרי צרפתי
אימאן ח'טיב יאסין: זה היה בצרפתי
פנינה תמנו: אז את נגד הניתוח?
אימאן ח'טיב יאסין: אני לא נגד
אימאן ח'טיב יאסין:  אני בעד שיהיה לכולן, בתנאים מיטביים ולא על חשבון הנשים האחרות
אימאן ח'טיב יאסין:  כי אם אני יכולה, אז אקבל ניתוח וחדר וצוות והכול טוב ויפה, כולנו יודעים מה המצב ואיפה המשאבים נמצאים, אז זה על חשבון נשים אחרות שלא יכולות
אימאן ח'טיב יאסין:  אנחנו בעד כמה שאפשר לאפשר דברים נוחים, טבעיים, מקלים, שהחוויה הזאת תהיה חיובית לגמרי, שאם זו דרך יותר טובה לניתוח קיסרי, אז שהאמא תוכל להיות במצב הכי טוב
אימאן ח'טיב יאסין:  אבל שזה יהיה לכולן לא רק למי שיכולה
אימאן ח'טיב יאסין:  זו נקודה מאוד מהותית בנוסף לנקודה הראשונה שמצריכה בדיקה, למה היו הסיבוכים באחוז כזה, איפה היו ועם מי נעשו
ג'ים ג'דעון: אני מבקש לענות לחברת הכנסת אימאן, אנחנו, באגף נשים ויולדות למדנו את השיטה הזאת בצורה טובה מדר' הנדלר ואנחנו מאפשרים לעשות את השיטה הזאת גם במערכת הציבורית, ללא תשלום
אימאן ח'טיב יאסין: הרבה פעמים התלמידים יותר טובים מהמורים
פנינה תמנו: נעבור לגורם מקצועי, פרופסור אליעזר שלו, יושב-ראש המועצה הלאומית לרפואת נשים
פנינה תמנו:  אשמח לקבל מעט רקע רפואי עד כמה שניתן
אליעזר שוסטק: הניתוח הצרפתי אינו חדש והוא מבוצע יותר מ-15 שנה ולכן איש לא פצה פה
אליעזר שוסטק:  אבל לאחרונה האיגוד הגניקולוגי קיבל מידע שיש סיבוכים כמו שאמרה חברת הכנסת ח'טיב ולכן נעשתה עצירה ליומיים כדי לברר מה קורה
אליעזר שוסטק:  התברר שיש סיכון גם אולי ליילוד ולכן היה חשוב לנו, ואני רוצה לומר זאת בצורה משתמעת לשני פנים, זכות היולדת לבחור את צורת הלידה
אליעזר שוסטק:  כך היה כך יהיה ואין חולק על זה
אליעזר שוסטק:  לכן משרד הבריאות אישר, בהתייעצות עם המועצה הלאומית, להוציא את האישור לנשים שמחכות
אליעזר שוסטק:  אין כל כוונה להעניש את הנשים אלא לעשות עבודה שהיא גם בטוחה וגם תספק את היולדות
אליעזר שוסטק:        אבל אי אפשר להתעלם מהמידע הזה, מאחר וזכות האישה לבחור אבל גם זכות האישה לדעת
אליעזר שוסטק:  זכות האישה לדעת שאם היא מחליטה על הניתוח, שיש נושאים שעדיין לא ברורים ודורשים בדיקה
אליעזר שוסטק:  זה המצב שבו אנחנו נמצאים היום
פנינה תמנו: משנת 2007 הניתוח הזה מתבצע
פנינה תמנו:  אתה אומר שהגיע מידע, איזה מידע הגיע? איזה נתונים? מה קרה שקמתם בבוקר והחלטתם להפסיק? אני רוכשת לכם כבוד גדול, כולנו רוכשים כבוד גדול למערכת הבריאות, לרופאים, למשרד הבריאות
פנינה תמנו:  אבל בסוף, החלטה כזו, שאגב אני חושבת שהיא שערורייתית כי היא לא שיתפה בשום דרך ובשום צורה את הנשים הרבות שהיו לפני ניתוח, כולל כאלה שהיו צריכות להתחנן על נפשן וקבלו גם אישורים חריגים
פנינה תמנו:  גם החריגים לא כל כך ברור לי
פנינה תמנו:  הייתי רוצה לדעת אם יש נתונים וזה בסדר גם לומר שאין נתונים
אליעזר שוסטק: אני רוצה להזכיר שהעצירה הייתה ליום, יומיים
אליעזר שוסטק:  אני רוצה להבדיל בין המלצת האיגוד
אליעזר שוסטק:  מי שקיבל את הנתונים זה האיגוד הגניקולוגי, בין השאר העבירו לי כיושב-ראש המועצה
אליעזר שוסטק:  יש הבדל בין האיגוד למועצה
אליעזר שוסטק:  האיגוד הוא גוף של ההסתדרות הרפואית ואנחנו מכבדים אותה
אליעזר שוסטק:  גם אני הייתי חבר האיגוד, גם אני הייתי יושב-ראש האיגוד, אבל כרגע אני מייצג את המועצה הלאומית, שהיא משרד מייעץ למשרד הבריאות
אליעזר שוסטק:  ברגע שקבלנו בין השאר סרט בו נראה תינוק בתשניק קשה בניתוח הזה, נכון היה לבדוק את זה
אליעזר שוסטק:  אמרתי, הבדיקה נעשתה במשך יומיים ואחר כך יצא הסבר ליולדת מה עלולים להיות הסיכונים מהניתוח
פנינה תמנו: היה לכם סרטון על אירוע ספציפי?
אליעזר שוסטק: כן
אליעזר שוסטק:  שלחו לי סרטון על אירוע ספציפי, אני לא רוצה להיכנס לאירועים אישיים
פנינה תמנו: אנחנו לא חושפים פה שמות
פנינה תמנו:  האם המקרה הזה נבדק על ידי משרד הבריאות?
אליעזר שוסטק: רגע, אנחנו חיים בזמן אמיתי
אליעזר שוסטק:  ברגע שראינו את הדבר הזה אמרנו רגע, האיגוד הגניקולוגי עשה ישיבה מאוד רצינית והם העבירו המלצה לא לעשות את הניתוח
אליעזר שוסטק:  לא קיבלנו את ההמלצה ויישמנו אותה, קבלנו את ההמלצה ואמרנו, נבדוק מה קורה
אליעזר שוסטק:  בדיקה כזו לוקחת לפחות מספר ימים
אליעזר שוסטק:  בינתיים, כל מה שעשינו זה להכין טופס הסכמה מדעת שהנשים תוכלנה לעשות את הניתוח תוך שהן יודעות את הסיכונים
פנינה תמנו: מה שאני מבינה ממך, שלא הפסקתם, אתם כרגע בודקים
אליעזר שוסטק: אנחנו כרגע בודקים ובקצב הכי מהיר שאפשר, כולל ועדת בדיקה
אליעזר שוסטק:  בהקשר למה שנאמר על ידי היולדת הראשונה, היא סבלה ואני מאמין לכל מילה שלה, לכן זכותה וזכותה של כל יולדת אחרת שעברה את החוויה ורוצה לעשות אחרת, זו זכותה ולא נעכב אותה
אליעזר שוסטק:  אני רק רוצה להזכיר לכולם שמאות אלפי ניתוחים קיסריים בצורה הרגילה נעשים ונשים מאושרות
אליעזר שוסטק:  התיאורים שקיבלתי לא קשורים לטכניקה של הניתוח
אליעזר שוסטק:  זה שלא ניגשו אליה, לא נתנו לה מיד את התינוק, יש היום לידות בבתי חולים שבעל נכנס לחדר ניתוח יחד עם היולדת
אליעזר שוסטק:  לא מנתקים את התינוק ממנה
אליעזר שוסטק:  זה לא קשור ל - - -
פנינה תמנו: לא נתווכח עם חוויית הלידה
פנינה תמנו:  לא בכדי המספרים של הנשים שמבקשות עלו
אליעזר שוסטק: יש 150,000 יולדות בשנה, 20% מהן עוברות ניתוח קיסרי
פנינה תמנו: בשנת 2021 אנחנו מדברים על 6,148 ניתוחים קיסרים מוזמנים, על 17,557 ניתוחים דחופים ועל 491 ניתוחים צרפתיים
פנינה תמנו:  עדיין לא הצלחתי להבין מדבריך, למעט האירוע הנקודתי שקיבלתם עליו צילום, אתה אומר שקבלתם אירוע, אמרתם נעצור - - -
אליעזר שוסטק: סליחה שאני מפריע, באחד מבתי החולים נעשתה עבודה מבוקרת, לא ראיתי עדיין את הניירות לכן אפשרנו להמשיך
אליעזר שוסטק:  אנחנו לא מפסיקים את הזכות של היולדת ולא נעשה את זה
אליעזר שוסטק:  באחד מבתי החולים נעשה מחקר מבוקר שבו מצאו שיש סימנים מובהקים לאשפרות של תשניק בסיכון יותר גבוה מאשר לידה רגילה
אליעזר שוסטק:  יש עדויות על פגיעה של הכפות או מלקחיים בפנים של היילוד
פנינה תמנו: אבל לא הבאתם מידע קונקרטי, עם מספרים ברורים של הסיבוכים
פנינה תמנו:  הרי גם בניתוח קיסרי רגיל וגם בלידות רגילות יש סיבוכים, אתה יודע טוב ממני
פנינה תמנו:  השאלה אם יש סטיית תקן?
אליעזר שוסטק: אני חוזר על מה שאמרתי, אנחנו נאפשר להמשיך
אליעזר שוסטק:  המועצה תמליץ למשרד הבריאות להמשיך את הניתוח בתנאי שהנשים תדענה את כל הסיבוכים שעולים להיות
פנינה תמנו: המועצה היא מועצה מייעצת
פנינה תמנו:  אתה אומר שהכיוון שהוא לייעץ להמשיך, כמובן תוך כדי שאתם עושים עבודת איסוף נתונים
אליעזר שוסטק: צריך להגיד שזה למרות שהאיגוד, ואני מאוד מכבד את האיגוד, יצא בהמלצה להפסיק
אליעזר שוסטק:  אנחנו לא מפסיקים, מאחר ויש פה עניין של זכות היולדת על גופה, אנחנו רק רוצים שהיא תדע את הדברים
אליעזר שוסטק:  האוטונומיה שלה היא גם להחליט וגם לדעת
פנינה תמנו: אני מסכימה אתך על עניין היידוע, ההבנה והשקיפות, שכל אישה תדע שזה לא רק החלמה מהירה אלא שתדע בדיוק מה קורה בהליך הכירורגי הזה, מסכימה אתך שהכול צריך להיות גלוי
פנינה תמנו:  בסוף, אל מול זכות האישה לבחור, יש זכות אחת שכולנו לדעתי, גם חברי הכנסת, יהיו מוכנים לקבל הפסקה, רק כשנדע שחלילה זה עלול לפגוע בה או ביילוד
אימאן ח'טיב יאסין: שאלה ברשותך, האם תהיה גם המלצה לסבסוד או מימון לנשים שצריכות לידה קיסרית? שצריכות לא בוחרות
אליעזר שוסטק: אנחנו לא הגוף שמחליט את זה
אליעזר שוסטק:  אם את שואלת על דעתי האישית, אני מסכים עם כל מילה שלך
אליעזר שוסטק:  אני לא רואה שום סיבה, אם הניתוח כל כך טוב כמו שטוענים, אני לא רואה שום הבדל בין הניתוחים
אליעזר שוסטק:  יש כל מיני צורות של ניתוחים קיסריים שעושים וכולם מסובסדים
אימאן ח'טיב יאסין: למה זה לא?
אליעזר שוסטק: יש הבדלים טכניים ואני לא רוצה להיכנס אליהם
אליעזר שוסטק:  את צודקת בטענה
פנינה תמנו: אבל אתה אומר שתמליצו על זה
אליעזר שוסטק: הנושא ייבדק לעומק
פנינה תמנו: תודה רבה לך
פנינה תמנו:  חבר הכנסת רביבו בבקשה
אליהו מרידור:  אני מבקש לברך אותך על היוזמה המהירה והרגישה, בכך את מבטאת היטב את ייעוד ושאיפת הוועדה החשובה הזאת
אליהו מרידור:  בלתי מתקבל על הדעת שמצד אחד אנחנו כל היום פועלים למען הגדרת מעמד האישה, מתן חופש בחירה ברור על כל מה שהאישה מבצעת בגופה ומצד שני, דווקא אנשי הרפואה משתלטים לה על המחשבות
אליהו מרידור:  ברשותך, אני מבקש להכיר את דר' הגר מזרחי
פנינה תמנו: דר' הגר מזרחי, ראש חטיבת הרפואה, משרד הבריאות
אליהו מרידור: את דר' הגר מזרחי של ה-5 בינואר?
משה מזרחי: אני מה-30 לדצמבר 1969
אליהו מרידור: אני מבקש להכיר את דר' הגר מזרחי מה-5 לינואר, המכתב שהיא חתומה עליו ואת דר' הגר מזרחי שחתומה על המכתב מה-15 לינואר
משה מזרחי: אני מוכרת במערכת קצת יותר מה-15 בינואר, לכן אני מציינת את תאריך הלידה שלי
משה מזרחי:  אני ראש חטיבת רפואה מה-1 לפברואר 2022, אם תרצה אני אפרט את הרקע המקצועי שלי בכל התחומים
אליהו מרידור: כשאני אבקש, אני בטוח שתעשי את זה
משה מזרחי: אני לא מבינה למה אתה צועק עלי?
אליהו מרידור: אני לא צועק, כשאני צועק יודעים את זה
משה מזרחי: אני דווקא מרגישה שאתה צועק
אליהו מרידור: אני לא צועק, את יכולה להיות קצת פחות כעוסה
אליהו מרידור:  כשיולדת שמגיעה עם המון מטענים פונה עם הסיפור שלה - - -
משה מזרחי: כבודו, במקרה פגשתי יולדת בשיחת זום ושמעתי את סיפורה מיום חמישי האחרון
אליהו מרידור: ברשותך, אם רק תאפשרי לי לסיים משפט
פנינה תמנו: לא נעשה פה התדיינות
משה מזרחי: אני מבינה, אבל אני חושבת שתוקפים אותי בצורה לא מוצדקת כאן בוועדה
פנינה תמנו: בסדר גמור, חבר הכנסת רביבו בבקשה תמשיך את דבריך
אליהו מרידור: גברתי היושבת-ראש, אני לא אאפשר להסיט את הדיון מהמקום שאני מבקש להגיע אליו
אליהו מרידור:  הנושא כל כך רגיש בעיני, מי כמוך יודעת מאיזה דיונים חברי ואני יצאנו כדי להגיע לכאן ולהשמיע את קולנו ואת הקול של הנשים
אליהו מרידור:  זה לא פחות חשוב מוועדת הכספים ולא מוועדת הפנים, אם לא חשוב יותר
אליהו מרידור:      שמעתי את הדוברת הראשונה, כשאת, עם כל הכבוד, הפנית לה גב, עם פנים חתומות, יש וידאו, עם זה אי אפשר להתווכח
אליהו מרידור:  אבל אני חוזר לשאלתי הראשונה, מי זאת דר' הגר מזרחי שחתומה על המכתב מה-5 בינואר ומי זאת דר' הגר מזרחי שחתומה על המכתב מה-15 לינואר? בטוח זו לא אותה אישה
משה מזרחי: כבודו, אם זו השאלה, זו אותה אישה
אימאן ח'טיב יאסין: מה תוכן המכתב?
אליהו מרידור: אני אספר לכם
אליהו מרידור:  הרי לא עולה על הדעת שב-5 בינואר מחליטה בעלת תפקיד מאוד משמעותי במשרד הבריאות להוציא מכתב שמנחה באופן חד צדדי, ללא שום הכנה מראש, הנחיה בה היא מנחה לאסור קיום ניתוח קיסרי בגישה הצרפתית
אליהו מרידור:  היא מוציאה את ההנחיה, מפיצה אותה ומתפנה לעיסוקיה או לחופשותיה באמירויות מבלי שיש - - -
משה מזרחי: 	מה זה?
פנינה תמנו: חבר הכנסת רביבו, אנחנו נשמור על הכבוד של הנציגים
אליהו מרידור: אני מבקש להשלים את דבריי
מירב בן ארי: דר' מזרחי הייתה באבו דאבי בפורום  - - -  של הממשלה - - -
עאידה תומא סלימאן: מה הקשר לחופשותיה?
פנינה תמנו: אנחנו נשמור על הכבוד של נציגי המשרדים
מירב בן ארי:  - - -
ה אליהו רביבו: הקשבתי לך בקשב רב - - -
פנינה תמנו: חבר הכנסת רביבו, אני מבינה שאתה נסער והאמן לי שאני יודעת גם למה
פנינה תמנו:  אני מבקשת שנשמור על כבודם של נציגי הממשלה
אליהו מרידור:  - - -  במילה לא מכובדת
אליהו מרידור:  אני אענה אם תאפשרי לי להשלים את המשפט
פנינה תמנו: חבר הכנסת רביבו, אתה תשלים את דבריך במשפט, אבל אני מבקשת ממך שתכבד את דר' מזרחי
אליהו מרידור: אני לחלוטין מכבד אותה
פנינה תמנו: לא להתייחס לעניינים האישיים שלה
פנינה תמנו:  אנחנו ועדה מספיק מכובדת לא לעשות את הדבר הזה
אליהו מרידור: גברתי היושבת-ראש, כשבעל תפקיד בשירות הציבורי מקבל החלטה על עצמו - - -
פנינה תמנו: את זה אתה יכול להגיד, תעביר ביקורת כמה שאתה רוצה, אבל בלי לגעת בעניינים אישיים
אליהו מרידור: הואיל ואני מעורב בכך מהרגע הראשון שההחלטה יצאה, לא יכולים לספר לי על ההשתלשלות והאינטרפרטציות של ההחלטה
אליהו מרידור:  אני מבקש להשלים את דבריי, הם לא תמיד נעימים, אבל הם בוודאי מכובדים ובוודאי ובוודאי מדויקים
אליהו מרידור:  בכל זאת אני מבקש להשלים את דבריי
אליהו מרידור:      דר' הגר המכובדת קבלה החלטה באופן חד צדדי, ללא שום הכנת הקרקע מראש, כשהיא יודעת שיש נשים שהסכימו להיכנס להיריון אך ורק לאור העבודה שהשיטה הזאת עומדת לרשותן
אליהו מרידור:  הן משלמות על השיטה הזאת ממיטב כספן, הרבה מאוד כסף
אליהו מרידור:  הן מגיעות לרופאים שהתנסו בשיטה הזאת בין מאות לאלפי פעמים, יש מיש אומר בהצלחה מרובה
אליהו מרידור:  הן חתומות על כל ההסתייגויות ועל כל ההחמרות ועל לקיחת האחריות באופן טוטאלי
אליהו מרידור:        ואז, היא לא נמצאת כאן כדי להתמודד עם שיברון הלב של אותן נשים ולא צריך לספר לאף אחד מה התחושות של אישה רגע לפני לידה
אליהו מרידור:  אותה דר' הגר מזרחי מוציאה הנחיה לפנות בוקר והבהרה שהיא מעולם לא אסרה את קיום הלידה בשיטה הזאת
אליהו מרידור:  אני רוצה להבין, איך בעלת תפקיד כה בכיר בשירות הציבורי מוציאה שני מסמכים רשמיים של משרד הבריאות בהפרש של עשרה ימים, כשאחד סותר את השני באופן מוחלט
אליהו מרידור:       שאף אחד לא יספר לי סיפורים ושאף אחד לא ימרח אותי
אליהו מרידור:  זכותי המלאה להביע את דעתי ואת כאבן של הנשים
אליהו מרידור:  אני מבקש התייחסות עניינית, איך ייתכן שבהפרש של עשרה ימים את סותרת עצמך ב-180 מעלות? אני אשמח לתשובתך
אליהו מרידור: ב-5 בינואר הוצא מכתב שהובא לידיעתה שבחלק מבתי החולים, אפשר להניח שמדובר בשיטה שנהוגה כמה שבועות, בחלק מבתי החולים מבוצע ניתוח הקרוי ניתוח קיסרי צרפתי
אליהו מרידור:  עולה חשש כי הניתוח מלווה בשיעור סיבוכים גבוה
אליהו מרידור:  לאור זאת אני מנחה להשהות את קיום הניתוח
אליהו מרידור:  "מנחה להשהות" אי אפשר להבין את זה אחרת
אליהו מרידור: "מנחה להשהות" זה לא למנוע
פנינה תמנו: כאן אני מסכימה עם חבר הכנסת רביבו, זה לא משתמע לשני פנים
פנינה תמנו:  ברגע שהגורם הבכיר ביותר במשרד הבריאות בעניין זה אומר שהוא מבקש להשהות, כל בתי החולים השהו
אליהו מרידור: אתם לא יכולים לבוז לאינטליגנציה של הנשים
אליהו מרידור:  היא כתבה להשהות
פנינה תמנו: חבר הכנסת רביבו זה לא הצגת יחיד
פנינה תמנו:  תודה רבה לך, תכף ניתן לדר' מזרחי לענות
אליהו מרידור: אני אשמח לתשובה
פנינה תמנו: היא תיתן תשובה